钦定古今图书集成/明伦汇编/氏族典/第234卷 > 张纲〈子续〉
## 钦定古今图书集成/明伦汇编/氏族典/第234卷 > 张纲〈子续〉

按《后汉书张皓传》：“皓子纲，字文纪，少明经学，虽为公
子，而厉布衣之节。举孝廉，不就，司徒高第，辟为御史。
时顺帝委纵宦官，纲感激上书，书奏不省。汉安元年，
选遣八使，徇行风俗，皆耆儒知名，多历显位。唯纲年
少，官次最微。馀人受命之部，而纲独埋其车轮于洛
阳都亭，曰：‘豺狼当路，安问狐狸’？遂奏大将军冀、河南”
尹《不疑无君十五事书》御，京师震竦。帝虽知纲言直，
终不忍用。时张婴等寇乱扬、徐间，冀乃讽尚书以纲
为广陵太守，因欲以事中之。纲单车之职，径造婴垒
以慰安之。婴感悟，面缚归降。纲论功当封，梁冀遏绝，
乃止。在郡一年，年三十六卒。诏封纲子续为郎中，赐
钱百万。